CELEX: 32021D1827
Language: mt
Date: 2021-10-18 00:00:00
Title: Deċiżjoni ta’ Implimentazzjoni tal-Kummissjoni (UE) 2021/1827 tat-18 ta’ Ottubru 2021 dwar standards għas-servizzi postali u t-titjib fil-kwalità tas-servizz b’appoġġ għad-Direttiva 97/67/KE tal-Parlament Ewropew u tal-Kunsill (Test b’rilevanza għaż-ŻEE)

19.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 369/16
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/1827
         tat-18 ta’ Ottubru 2021
         dwar standards għas-servizzi postali u t-titjib fil-kwalità tas-servizz b’appoġġ għad-Direttiva 97/67/KE tal-Parlament Ewropew u tal-Kunsill
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (1), u b’mod partikolari l-Artikolu 10(6) tiegħu,
         Billi:
         
                     (1)
                  
                  
                     F’konformità mal-Artikolu 20 tad-Direttiva 97/67/KE tal-Parlament Ewropew u tal-Kunsill (2) l-Istati Membri jridu jiżguraw li l-fornituri ta’ servizz universali jirreferu għall-istandards ippubblikati f’Il-Ġurnal Uffiċjali tal-Unjoni Ewropea fejn meħtieġ fl-interessi tal-utenti u b’mod partikolari meta jipprovdu l-informazzjoni msemmija fl-Artikolu 6 ta’ dik id-Direttiva.
                  
               
                     (2)
                  
                  
                     Il-Kummissjoni ħarġet mandat ta’ standardizzazzjoni, M/428, fil-qasam tas-servizzi postali fid-9 ta’ Ottubru 2008. Bid-Deċiżjoni ta’ Implimentazzjoni tal-Kummissjoni C(2016) 4876 (3), il-Kummissjoni għamlet talba lill-Kumitat Ewropew għall-Istandardizzazzjoni (CEN) għall-abbozzar u r-reviżjoni tal-istandards Ewropej jew tar-riżultati tal-istandardizzazzjoni Ewropea b’appoġġ għall-implimentazzjoni tal-Artikolu 20 tad-Direttiva 97/67/KE u b’appoġġ għall-Azzjoni 5 tal-Komunikazzjoni tal-Kummissjoni bit-titolu “Pjan direzzjonali dwar l-ikkompletar tas-suq uniku għall-konsenja tal-pakketti It-tiswir tal-fiduċja fis-servizzi ta’ konsenja u l-għoti ta’ spinta lill-bejgħ online” (4).
                  
               
                     (3)
                  
                  
                     Abbażi tat-talba stabbilita fid-Deċiżjoni ta’ Implimentazzjoni C(2016) 4876, is-CEN irriveda l-istandard EN 13850:2012 dwar il-kejl tal-ħin ta’ tranżitu tas-servizzi minn tarf sa tarf għal posta prijoritarja f’biċċa waħda u għall-posta tal-ewwel klassi u ssostitwih b’EN 13850:2020; irriveda EN 14012:2008 dwar il-prinċipji tat-trattament tal-ilmenti u ssostitwih b’EN 14012:2019; irriveda EN 14615:2005 dwar il-marki tal-posta diġitali biex jadattah għar-rekwiżiti l-ġodda tal-istampar tad-data sikura u ssostitwih b’EN 14615:2017; irriveda EN 14142-1:2011 u CEN/TR 14142-2:2011 biex jadattahom għall-istandard internazzjonali l-ġdid ISO 19160-4:2017 dwar l-indirizzar (Komponenti internazzjonali tal-indirizz postali u l-lingwaġġ tal-mudell) u ssostitwihom b’EN ISO 19160-4:2017.
                  
               
                     (4)
                  
                  
                     Abbażi tat-talba stabbilita fil-mandat ta’ standardizzazzjoni M/428 tad-9 ta’ Ottubru 2008, is-CEN irriveda l-istandard EN 14508:2003+A1:2007 dwar il-ħin ta’ tranżitu għall-posta mhux ta’ prijorità u ssostitwih b’EN 14508:2016; irriveda EN 14534:2003+A1:2007 dwar il-ħin ta’ tranżitu għall-posta bil-kwantità u ssostitwih b’EN 14534:2016 kif ikkoreġut minn EN 14534:2016/AC:2017, u kkoreġa EN 13724:2013 dwar aperturi ta’ kaxxi tal-ittri privati u pjanċi tal-ittri billi ppubblika l-korriġendum EN 13724:2013/AC:2016.
                  
               
                     (5)
                  
                  
                     Ir-referenzi tal-istandards EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 u EN 13724:2013 ġew ippubblikati permezz tal-Komunikazzjoni tal-Kummissjoni 2015/C 159/01 (5).
                  
               
                     (6)
                  
                  
                     Il-Kummissjoni, flimkien mas-CEN, ivvalutat jekk l-istandards EN 13850:2020, EN 14012:2019, EN 14615:2017, u EN ISO 19160-4:2017 humiex konformi mat-talba stabbilita fid-Deċiżjoni ta’ Implimentazzjoni C(2016) 4876.
                  
               
                     (7)
                  
                  
                     Il-Kummissjoni, flimkien mas-CEN, ivvalutat jekk l-istandards EN 14508:2016 and EN 14534:2016 kif ikkoreġuti minn EN 14534:2016/AC:2017 humiex konformi mat-talba stabbilita fil-mandat ta’ standardizzazzjoni M/428 tad-9 ta’ Ottubru 2008.
                  
               
                     (8)
                  
                  
                     L-istandards EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 u EN 14534:2016 kif ikkoreġuti minn EN 14534:2016/AC:2017 jissodisfaw ir-rekwiżit ta’ armonizzazzjoni kontinwa tal-istandards tekniċi kif imsemmi fid-Direttiva 97/67/KE. Għalhekk huwa xieraq li r-referenzi ta’ dawk l-istandards u r-rettifika EN 13724:2013/AC:2016 għal EN 13724:2013 jiġu ppubblikati f’Il-Ġurnal Uffiċjali tal-Unjoni Ewropea.
                  
               
                     (9)
                  
                  
                     L-istandards EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 u EN 14534:2016 kif ikkoreġuti minn EN 14534:2016/AC:2017 jissostitwixxu l-istandards EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 u EN 14534:2003+A1:2007. Għalhekk jeħtieġ li jiġu rtirati r-referenzi tal-istandards EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 u EN 14534:2003+A1:2007 minn Il-Ġurnal Uffiċjali tal-Unjoni Ewropea.
                  
               
                     (10)
                  
                  
                     Fl-interessi taċ-ċarezza u ċ-ċertezza ġuridika, lista sħiħa ta’ referenzi ta’ standards tekniċi abbozzati b’appoġġ għad-Direttiva 97/67/KE jeħtieġ li tiġi ppubblikata f’att wieħed. Għaldaqstant jenħtieġ li r-referenzi l-oħra tal-istandards tekniċi ppubblikati permezz tal-Komunikazzjoni 2015/C 159/01 jiġu inklużi wkoll f’din id-Deċiżjoni. Għaldaqstant, jixraq li dik il-Komunikazzjoni titħassar.
                  
               ADOTTAT DIN ID-DEĊIŻJONI:
         
            Artikolu 1
            Ir-referenzi għall-istandards tekniċi għas-servizzi postali u t-titjib tal-kwalità tas-servizz abbozzati b’appoġġ għad-Direttiva 97/67/KE u elenkati fl-Anness ta’ din id-Deċiżjoni huma b’dan ippubblikati f’Il-Ġurnal Uffiċjali tal-Unjoni Ewropea.
         
         
            Artikolu 2
            Il-Komunikazzjoni 2015/C 159/01 titħassar.
         
         
            Artikolu 3
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-18 ta’ Ottubru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 316, 14.11.2012, p. 12.
         
            (2)  Id-Direttiva 97/67/KE tal-Parlament Ewropew u tal-Kunsill tal-15 ta’ Diċembru 1997 dwar regoli komuni għall-iżvilupp tas-suq intern tas-servizzi postali tal-Komunità u t-titjib fil-kwalità tas-servizz (ĠU L 15, 21.1.1998, p. 14).
         
            (3)  Id-Deċiżjoni ta’ Implimentazzjoni tal-Kummissjoni C(2016) 4876 tal-1 ta’ Awwissu 2016 dwar talba għal standardizzazzjoni lill-Kumitat Ewropew għall-Istandardizzazzjoni fir-rigward tas-servizzi postali u t-titjib fil-kwalità tas-servizz b’appoġġ għad-Direttiva 97/67/KE tal-Parlament Ewropew u tal-Kunsill tal-15 ta’ Diċembru 1997.
         
            (4)  COM(2013) 886 final tas-16 ta’ Diċembru 2013.
         
            (5)  Il-Komunikazzjoni tal-Kummissjoni fil-qafas tal-implimentazzjoni tad-Direttiva 97/67/KE tal-Parlament Ewropew u tal-Kunsill tal-15 ta’ Diċembru 1997 dwar regoli komuni għall-iżvilupp tas-suq intern tas-servizzi postali tal-Komunità u t-titjib fil-kwalità tas-servizz (Pubblikazzjoni ta’ titli u referenzi ta’ standards tekniċi skont it-tifsira tal-Artikolu 20 tad-Direttiva) (ĠU C 159, 13.5.2015, p. 1).
      
      
         
            ANNESS
            
                        
                           Nru
                        
                     
                     
                        
                           Referenza tal-istandard
                        
                     
                  
                        1.
                     
                     
                        EN 13619:2002
                        Servizzi postali — L-ipproċessar tal-oġġett postali — Karatteristiċi ottiċi għall-ipproċessar tal-ittri
                     
                  
                        2.
                     
                     
                        EN 13724:2013
                        Servizzi postali — Aperturi ta’ kaxxi tal-ittri privati u pjanċi tal-ittri — Rekwiżiti u metodi ta’ ttestjar
                        EN 13724:2013/AC:2016
                     
                  
                        3.
                     
                     
                        EN 13850:2020
                        Servizzi postali — Kwalità tas-servizzi — Kejl tal-ħin ta’ tranżitu ta’ servizzi minn tarf sa tarf għal posta ta’ prijorità b’biċċa waħda u posta tal-ewwel klassi
                     
                  
                        4.
                     
                     
                        EN 14012:2019
                        Servizzi postali — Kwalità tas-servizz — Prinċipji tat-trattament tal-ilmenti
                     
                  
                        5.
                     
                     
                        EN 14508:2016
                        Servizzi postali — Kwalità tas-servizz — Kejl tal-ħin ta’ tranżitu ta’ servizzi minn tarf sa tarf għal posta b’biċċa waħda mhux prijoritarja u posta tat-tieni klassi
                     
                  
                        6.
                     
                     
                        EN 14534:2016
                        Servizzi postali — Kwalità tas-servizz — Kejl tal-ħin ta’ tranżitu ta’ servizzi minn tarf sa tarf għal posta fi kwantità
                        EN 14534:2016/AC:2017
                     
                  
                        7.
                     
                     
                        EN 14615:2017
                        Servizzi postali — Marki diġitali tal-posta — Applikazzjonijiet, sigurtà u disinn
                     
                  
                        8.
                     
                     
                        EN ISO 19160-4:2017
                        Indirizzar — Parti 4: Komponenti tal-indirizz postali internazzjonali u l-lingwa tal-mudell (ISO 19160-4:2017)